ສະມາຊິກສະພາ ເກົາຫຼີໃຕ້ ຢ້ຽມຢາມເຂດອຸສາຫະກຳ Kaesong
ສະມາຊິກສະພາເກົາຫຼີໃຕ້ຈຸນຶ່ງ ໄປຢ້ຽມຢາມ ເຂດອຸສາຫະກໍາຮ່ວມ Kaesong ໃນເກົາຫຼີເໜືອ.
ສະມາຊິກສະພາເກົາຫຼີໃຕ້ຈຸນຶ່ງໄດ້ຂ້າມຊາຍແດນທີ່ມີການຍາມຮັກສາການຢ່າງເຂັ້ມງວດເຂົ້າ ໄປໃນເກົາຫຼີເໜືອ ໃນວັນສຸກມື້ນີ້ ໃນການຢ້ຽມຢາມລະດັບສູງ ທີ່ບໍ່ຄ່ອຍໄດ້ເຫັນກັນ ຕໍ່ເຂດ ອຸສາຫະກຳຂະໜາດໃຫຍ່ແຫ່ງນຶ່ງທີ່ມີການບໍລິຫານງານຮ່ວມກັນໂດຍທັງສອງຝ່າຍ ສະມາຊິກສະພາແຫ່ງຊາດຈຸນີ້ຂອງເກົາຫຼີໃຕ້ ມີກຳນົດທີ່ຈະພົບປະກັບພວກເຈົ້າໜ້າທີ່ຂອງບໍ ລິສັດເກົາຫຼີໃຕ້ ຢູ່ທີ່ເຂດອຸສາຫະກຳດັ່ງກ່າວ ແລະສະມາຊິກສະພາເກົາຫຼີໃຕ້ ບໍ່ມີແຜນການ ທີ່ຈະພົບພໍ້ກັບເຈົ້າໜ້າທີ່ເກົາຫຼີເໜືອ ໃນລະຫວ່າງການຢ້ຽມຢາມເປັນເວລານຶ່ງມື້ທີ່ວ່ານີ້ ສະມາຊິກສະພາເກົາຫຼີໃຕ້ທ່ານ Kim Choon-hwan ເອີ້ນການຢ້ຽມຢາໃນຄັ້ງນີ້ວ່າ ເປັນ ການຢ້ຽມຢາມຄັ້ງປະຫວັດສາດ ກ່ອນທີ່ສະມາຊິກສະພາ 8 ທ່ານຂອງເກົາຫຼີໃຕ້ເດີນທາງ ໄປຍັງເຂດອຸສາຫະກຳຮ່ວມ Kaesong ທ່ານ Kim ກ່າວວ່າ ພວກເຮົາໄດ້ເລີ້ມການເດີນ ທາງໃນລະດັບເຮັດວຽກແຕ່ຂ້າພະເຈົ້າກໍຫວັງວ່າການເດີນທາງໄປຢ້ຽມຢາມໃນຄັ້ງນີ້ຈະເປັນ ໂອກາດອັນດີ ສຳຫຼັບການເຈລະຈາລະຫວ່າງເກົາຫຼີ ການຮ່ວມມືແລະການພັດທະນາໃນອະ ນາຄົດຂ້າງໜ້າ ນີ້ແມ່ນການຢ້ຽມຢາມລະດັບສູງສຸດຕໍ່ເຂດອຸສາຫະກຳຮ່ວມ Kaesong ໂດຍພວກເຈົ້າໜ້າ ທີ່ເກົາຫຼີໃຕ້ນັບແຕ່ການເຖິງແກ່ອະສັນຍະກຳຂອງມື້ລາງຜູ້ນຳຂອງເກົາຫຼີເໜືອທ່ານກິມຈົງອິລ ໃນເດືອນທັນວາຜ່ານມາ